3.1 บมจ. ซีวีดี เอ็นเตอร์เทนเมนท์ (CVDE)

  3.1.1 ลักษณะของผลิตภัณฑ์หรือบริการ

ในปัจจุบัน บริษัท เป็น Holding Company ให้บริการให้คำปรึกษาด้านบริหารจัดการ
บริการบรรจุหีบห่อ และให้เช่าพื้นที่คลังสินค้า
เนื่องจากบริษัทได้หยุดดำเนินงานส่วนงานโรงงานชลบุรี ซึ่งผลิตตลับวีดีโอเป็นสินค้าหลัก
ซึ่งเป็นไปตามมติที่ประชุมวิสามัญผู้ถือหุ้น ครั้งที่ 1/2545 เมื่อวันที่ 12 กันยายน 2545
เนื่องจากความต้องการตลับวีดีโอในท้องตลาดลดลงอย่างมาก
เพราะผู้บริโภคหันไปนิยมสินค้าประเภทวีซีดี และดีวีดีแทน

และไม่มีลูกค้าบุคคลภายนอกรายใดซื้อสินค้าจาก CVDE ในระยะเวลา 3 ปีที่ผ่านมาเกินกว่าร้อยละ
30 เมื่อเทียบจากรายได้รวม

  3.1.2 การตลาดและภาวะการแข่งขัน

ไม่มี (เนื่องจากเหตุผลที่กล่าวไว้แล้วในข้อ 3.1.1)

  3.1.3 การจัดหาผลิตภัณฑ์หรือบริการ

บริษัทมีโรงงานหนึ่งแห่ง ตั้งอยู่เลขที่ 178 หมู่ 1 ถนนบางนา-ตราด ตำบลคลองตำหรุ อำเภอเมือง
จังหวัดชลบุรี (หยุดดำเนินงานในเดือนกันยายน ปี 2545 ตามมติที่ประชุมวิสามัญผู้ถือหุ้น ครั้งที่
1/2545 เมื่อวันที่ 12 กันยายน 2545)

  (1) กำลังการผลิตและปริมาณการผลิต

  ไม่มี (เนื่องจากเหตุผลที่กล่าวไว้แล้วในข้อ 3.1.1)

  (2) วัตถุดิบและผู้จัดจำหน่าย

ไม่มี (เนื่องจากเหตุผลที่กล่าวไว้แล้วในข้อ 3.1.1)

3.1.4 งานที่ยังไม่ได้ส่งมอบ

ไม่มี (เนื่องจากเหตุผลที่กล่าวไว้แล้วในข้อ 3.1.1)

3.2 บริษัท ซีวีดี อินเตอร์เนชั่นแนล จำกัด (CVDI)

  3.2.1 ลักษณะของผลิตภัณฑ์หรือบริการ

-   ลักษณะผลิตภัณฑ์ของ CVDI จะเป็นลิขสิทธิ์ภาพยนตร์ที่จัดหามาจากในประเทศ
    โดยเป็นผู้ทรงสิทธิ์ (Licensee) และผู้จัดจำหน่ายละครไทยของสถานีโทรทัศน์ไทยทีวีสีช่อง 3
    โดยการติดต่อขอซื้อลิขสิทธิ์ตามระยะเวลาประมาณ 2 ปี

-   เมื่อเป็นผู้ทรงสิทธิตามกฏหมายแล้ว CVDI สามารถจัดทำผลิตภัณฑ์ในรูปของสื่อต่างๆ
    ตามเงื่อนไขที่กำหนดในสัญญาได้
    แล้วนำผลิตภัณฑ์เหล่านี้ไปจำหน่ายต่อให้กับลูกค้าภายในประเทศ กล่าวคือ ตัวแทนจำหน่ายค้าส่ง

-   ลักษณะรายได้ ของ CVDI จะมาจากรายได้จากการขายผลิตภัณฑ์ประเภทภาพยนตร์ วีดีโอซีดี
    และ ดีวีดี พร้อมค่าลิขสิทธิ์ให้แก่ตัวแทนจำหน่ายค้าส่ง

  3.2.2 การตลาด และภาวะการแข่งขัน

-   กลยุทธ์การแข่งขัน

เป้าหมายในการดำเนินธุรกิจของบริษัท คือ ดำเนินธุรกิจการบันเทิง
ด้านการจัดการลิขสิทธิ์ภาพยนตร์ เพื่อให้ได้สินค้าที่มีคุณภาพตามมาตรฐานสากล ด้วยราคาที่เป็นธรรม
และมีการบริการที่ประทับใจ
ดังนั้นบริษัทจึงได้กำหนดกลยุทธ์ที่สำคัญในการแข่งขันกับคู่แข่งตามเป้าหมายของบริษัท ดังนี้

1.  การจัดหาสินค้าที่มีคุณภาพตามมาตรฐานสากล

โดยการสรรหาภาพยนตร์คุณภาพที่สอดคล้องกับความต้องการของตลาด
และนำมาจัดทำผลิตภัณฑ์ในรูปของสื่อต่างๆ ที่ให้เสียงและภาพที่คมชัด ดังนั้น
จึงสร้างความมั่นใจให้กับลูกค้าต่างๆ ที่ซื้อสินค้าของบริษัทไป ว่าจะได้รับสินค้าที่ได้มาตรฐาน
และมีคุณภาพตรงตามความต้องการ

2.  การกำหนดราคาที่สามารถแข่งขันได้

บริษัทมีนโยบายที่จะกำหนดราคาสินค้าที่เป็นธรรมกับผู้บริโภค
และเป็นราคาที่สามารถแข่งขันกับคู่แข่งรายอื่นๆ ได้

3.  การบริการที่รวดเร็ว และตรงต่อเวลา

บริษัทได้ให้ความสำคัญกับกำหนดเวลาส่งสินค้าตามตารางการออกภาพยนตร์ของทุกเดือน ดังนั้นบริษัท
จึงมีการส่งสินค้าให้กับลูกค้า อย่างรวดเร็ว และตรงเวลา เพื่อให้ผู้บริโภค
ได้รับชมภาพยนตร์คุณภาพจากบริษัทพร้อมกันทั่วประเทศ นอกจากนี้ บริษัท
ยังได้รับการรับรองคุณภาพด้านระบบการบริหารคุณภาพ ISO 9001:2000
โดยตลอดระยะเวลาที่ผ่านมาลูกค้าให้ความไว้วางใจในระบบการจัดการคุณภาพและการบริการของบริษัทเป็นอย่างดี

-   ลักษณะลูกค้าและกลุ่มลูกค้าเป้าหมาย

    ลูกค้าของ CVDI ประกอบด้วย

1.ลูกค้าประเภทตัวแทนจำหน่ายค้าส่ง ซึ่งมีความสัมพันธ์และทำธุรกิจกับ CVDI
มาเป็นระยะเวลานาน เนื่องจากมีฐานะทางการเงินมั่นคง และเป็นที่เชื่อถือได้

ส่วนการคัดเลือกผู้แทนจำหน่าย จะพิจารณาจาก ฐานะการเงิน ความมั่นคงของกิจการ
ตลอดจนความสัมพันธ์กับลูกค้าในเขตที่ผู้แทนจำหน่ายรายนั้นรับผิดชอบอยู่

และไม่มีลูกค้าบุคคลภายนอกรายใดซื้อสินค้าจาก CVDI ในระยะเวลา 3 ปีที่ผ่านมาเกินกว่าร้อยละ
30 เมื่อเทียบจากรายได้รวม

-   การจำหน่าย และช่องทางการจัดจำหน่าย

โดยการจำหน่ายผ่านตัวแทนจำหน่ายค้าส่ง การจัดจำหน่ายโดยวิธีนี้
ไม่ได้ทำสัญญาซื้อขายเป็นทางการ เนื่องจากลูกค้าแต่ละรายติดต่อซื้อขายกับ CVDI
มาเป็นระยะเวลานาน

ทั้งนี้ จะเป็นลักษณะการขายเงินเชื่อ ที่มีการให้เครดิตเทอมแก่ลูกค้า ประมาณ 30-60 วัน

-   สภาพการแข่งขัน

ในปัจจุบันประเภทของภาพยนตร์ที่ผู้บริโภคในประเทศนิยม ได้แก่
ภาพยนตร์ฝรั่งทั้งจากเครือเมเจอร์ในฮอลลีวู้ด และจากค่ายอิสระ ภาพยนตร์จีนจากฮ่องกง
ภาพยนตร์ซีรี่ส์เกาหลี และละครไทยของสถานีโทรทัศน์ไทยทีวีสีช่อง 3 เป็นต้น
ซึ่งมีบริษัทผู้ถือลิขสิทธิ์ภาพยนตร์ดังกล่าวนอกเหนือจาก CVDI
และถือว่าเป็นคู่แข่งของบริษัทอยู่หลายราย
ซึ่งบริษัทเหล่านี้ต่างก็เป็นผู้ประกอบการชั้นนำในประเทศทั้งสิ้น

สภาวะของธุรกิจประเภทนี้จะขึ้นอยู่กับความนิยมของผู้บริโภคต่อภาพยนตร์เรื่องนั้นๆ
ซึ่งมักจะสอดคล้องกับคุณภาพของการสร้างภาพยนตร์ของแต่ละบริษัทผู้สร้างด้วย
อย่างไรก็ตามสินค้าละเมิดลิขสิทธิ์จะเป็นตัวที่มีผลกระทบต่อบริษัทผู้ถือลิขสิทธิ์เป็นอย่างมาก
โดยเฉพาะอย่างยิ่งในปัจจุบัน ภาพยนตร์ที่ได้รับความนิยมมาก
ก็จะมีสินค้าละเมิดลิขสิทธิ์ออกมาจำหน่ายมากเช่นกัน ถึงแม้บริษัท
และภาครัฐได้ร่วมมือกันปราบปรามอย่างจริงจังแล้วก็ตาม แต่ก็ยังไม่เป็นผลดีเท่าที่ควร
ซึ่งถ้าหากผู้บริโภคยังไม่เปลี่ยนทัศนคติในการสนับสนุนสินค้าละเมิดลิขสิทธิ์ ซึ่งคุณภาพก็ด้อยกว่า
เพียงแต่

ขายราคาต่ำกว่าเพราะไม่ต้องจ่ายค่าสิทธิ์ให้ถูกต้องนั่นเอง
บริษัทผู้ถือลิขสิทธิ์ทุกแห่งก็คงประสบปัญหาหนักในการสร้างความเจริญเติบโตให้กับธุรกิจของตนเอง

ภายใต้สถานะการณ์ที่ต้องต่อสู้กับสินค้าละเมิดลิขสิทธิ์ ซึ่งมีปัจจัยนอกเหนือการควบคุมของบริษัท คือ
พฤติกรรมของผู้บริโภค และนโยบายของรัฐบาลด้านกฎหมายป้องกันการละเมิดลิขสิทธิ์ที่เกี่ยวข้อง
รวมทั้งการบังคับใช้กฎหมาย สิ่งที่บริษัททำได้คือ พยายามปรับปรุงผลิตภัณฑ์
และปรับกลยุทธ์ราคาให้สนองตอบกับความต้องการของลูกค้าได้มากที่สุด
โดยการสรรหาภาพยนตร์ที่ตลาด และลูกค้าต้องการ

โดยภาพรวมของธุรกิจนี้ยังมีโอกาสเติบโตได้อีก เนื่องจากในปัจจุบัน การส่งเสริมจากภาครัฐ
ในฐานะผู้ควบคุมการละเมิดลิขสิทธิ์มีการปราบปรามที่เข้มงวด และจริงจังมากขึ้น
นอกเหนือไปจากการพิจารณาสินค้าซีดี เป็นสินค้าควบคุม
การออกมาตรการตั้งรางวัลนำจับและชี้เบาะแส การควบคุมการนำเข้าเครื่องจักรผลิตซีดี
การควบคุมการผลิต และการควบคุมการจำหน่าย
ที่ได้มีการกำหนดให้ผู้จำหน่ายจะต้องมาขึ้นทะเบียนพาณิชย์กับกรมพัฒนาธุรกิจการค้า
โดยมีเจ้าของลิขสิทธิ์ให้การรับรองการเป็นผู้จำหน่าย มีการดำเนินการเอาผิดกับเจ้าของอาคาร
และศูนย์การค้า โดยทางการจะส่งเจ้าหน้าที่ออกไปตรวจสอบการจำหน่ายในอาคาร
และศูนย์การค้าต่างๆ ที่เป็นเป้าหมาย เช่น พันธุ์ทิพย์พลาซ่า มาบุญครอง ศูนย์การค้าตะวันนา
เซียร์รังสิต ฟิวเจอร์พาร์ครังสิต ซีคอนสแควร์ เสรีเซ็นเตอร์ บ้านหม้อ และคลองถม เป็นต้น แล้ว
ซึ่งทางภาครัฐก็ได้ให้ความมั่นใจว่ามาตรการต่างๆ ที่ออกมานี้ จะทำให้สินค้าละเมิดลิขสิทธิ์ลดลง
ระบบมาเฟียที่เข้าไปคุมการขายต่างๆ จะหมดไป
และคนจะหันมาทำธุรกิจที่ถูกต้องตามกฎหมายมากขึ้น

ในปัจจุบันเทคโนโลยีที่เปลี่ยนไปอย่างรวดเร็ว
ส่งผลให้รูปแบบการละเมิดทรัพย์สินทางปัญญาเปลี่ยนแปลงไปเช่นกัน ในช่วงหลายปีที่ผ่านมา
ปัญหาการละเมิดลิขสิทธิ์ดนตรี และภาพยนตร์ในรูปแบบของแผ่นซีดีอยู่ในภาวะที่รุนแรง แต่ใน
วันนี้สถานการณ์นี้เปลี่ยนไป เมื่อเทคโนโลยีในรูปแบบของดิจิทัลเริ่มเข้ามามีบทบาท
ทำให้การละเมิดในรูปแบบของแผ่นซีดีลดปริมาณลงอย่างรวดเร็วและจะหายไปในไม่ช้า
แต่นั่นไม่ได้หมาย ความว่า การละเมิดทรัพย์สินทางปัญญาจะหมดไป
เป็นแค่การเปลี่ยนรูปแบบการละเมิดเท่านั้น โดยผู้ละเมิดหันไปใช้รูปแบบใหม่ๆ
ทางกรมทรัพย์สินทางปัญญา (ทป.)
จึงพยายามผลักดันการแก้พระราชบัญญัติลิขสิทธิ์เพื่อให้ครอบคลุมการละเมิดทางดิจิทัลด้วย
ขณะนี้ขั้นตอนการแก้กฎหมายผ่านการพิจารณาของคณะรัฐมนตรีแล้ว
และอยู่ในระหว่างการพิจารณาของคณะกรรมการกฤษฎีกา ซึ่งหากแก้ไขกฎหมายลิขสิทธิ์แล้ว
จะทำให้ครอบคลุมถึงการละเมิดในรูปแบบใหม่ๆ ด้วย

แต่อย่างไรก็ตามการสนับสนุนจากประชาชนในฐานะผู้บริโภคก็เป็นสิ่งที่สำคัญเช่นกัน
โดยการเปลี่ยนพฤติกรรมหันมาสนับสนุนสินค้าที่มีลิขสิทธิ์ถูกต้อง
อีกทั้งตัวบริษัทผู้ถือลิขสิทธิ์ในฐานะผู้สนองความต้องการของผู้บริโภคก็ต้องมีการพัฒนาสินค้าทั้งในด้าน
คุณภาพ และความหลากหลาย ด้วยราคาที่เป็นธรรมอย่างต่อเนื่องด้วย
จึงจะทำให้การแก้ไขปัญหาประสบความสำเร็จ

3.2.3 การจัดหาผลิตภัณฑ์หรือบริการ

-   CVDI ประกอบธุรกิจโดยการจัดหาผลิตภัณฑ์เพื่อจัดจำหน่ายต่อ โดยผลิตภัณฑ์ของ CVDI
    จะประกอบด้วยลิขสิทธิ์ภาพยนตร์ซึ่งจะจัดจำหน่ายพร้อมภาพยนตร์วีดีโอซีดี และดีวีดี

-   ผลิตภัณฑ์ที่สำคัญที่สุดของ CVDI คือลิขสิทธิ์ภาพยนตร์ ซึ่งก่อนจะติดต่อกับกลุ่มบีอีซีเวิลด์
    เพื่อขอซื้อลิขสิทธิ์ CVDI จะพิจารณาจากคุณภาพของละคร และความนิยม (rating)
    ว่ามีความนิยมมากน้อยเพียงใด ละครแต่ละเรื่องมีความเหมาะสมคุ้มกับการลงทุนหรือไม่
    หากคุ้มกับการลงทุนจึงจะดำเนินการติดต่อขอซื้อลิขสิทธิ์

-   ในปี 2551 CVDI เป็นผู้ถือลิขสิทธิ์ละครไทยของสถานีโทรทัศน์ไทยทีวีสีช่อง 3
    ในรูปแบบวีดีโอซีดี และดีวีดี เช่น ละครโทรทัศน์ เรื่อง ลิขิตกามเทพ สวรรค์เบี่ยง จำเลยรัก
    ใจร้าว เป็นต้น

-   โดยลิขสิทธิ์หลักของบริษัท มีสาระสำคัญของสัญญา ดังนี้

ลิขสิทธิ์ของกลุ่มบีอีซี มีอายุสัญญา 2 ปีต่อเรื่อง เงื่อนไขที่สำคัญของสัญญาคือ
บริษัทต้องทำรายได้ในภาพยนตร์แต่ละเรื่องให้มีมูลค่าไม่ต่ำกว่ามูลค่าที่กำหนดไว้ในสัญญา

-   เมื่อ CVDI ได้เป็นเจ้าของลิขสิทธิ์
    จึงสามารถนำภาพยนตร์ที่ได้ลิขสิทธิ์มาอัดลงสื่อออกจำหน่ายได้
    โดยผลิตภัณฑ์ซึ่งในปัจจุบันได้รับความนิยมมากที่สุดคือ วีดีโอซีดี
    เนื่องจากมีขนาดเล็กสะดวกในการพกพา ประกอบกับเครื่องเล่นวีดีโอซีดีมีราคาถูกลง
    และคุณภาพความคมชัดของภาพใกล้เคียงกับภาพยนตร์วีดีโอ
    นอกจากนี้ผลิตภัณฑ์วีดีโอซีดีมีราคาถูกกว่าภาพยนตร์วีดีโอ
    จึงมีลูกค้าที่สนใจผลิตภัณฑ์ชนิดนี้เป็นจำนวนมาก

-สำหรับการผลิตวีดีโอซีดี และดีวีดีนั้น CVDI ได้ว่าจ้างการผลิตวีดีโอซีดีจากบริษัทอื่นภายนอก
ซึ่งมีจำนวนหลายรายภายในประเทศ และในปัจจุบัน CVDI ได้ติดต่อผู้รับจ้างผลิตวีดีโอซีดีอยู่ประมาณ
3 ราย โดยการจ้างผลิตวีดีโอซีดีดังกล่าวไม่ได้ทำสัญญาซื้อขายระยะยาว (Long-term
contract) แต่ใช้วิธีออกใบสั่งซื้อแทน

3.2.4 งานที่ยังไม่ได้ส่งมอบ

-ไม่มี-

3.3 บจ. ซีวีดี ออแกไนเซอร์ (CVD Organizer)

  3.3.1 ลักษณะของผลิตภัณฑ์หรือบริการ

ลักษณะของบริการ จะเป็นการให้บริการจัดกิจกรรมทางการตลาด (Event Marketing)
ซึ่งเป็นเครื่องมือสื่อสารทางการตลาด (Marketing Communication Tool) รูปแบบหนึ่ง
และเป็นส่วนหนึ่งของกลยุทธ์ทางการตลาด Below the line
ที่มีลักษณะเป็นการสื่อสารสองทางกับผู้บริโภคในรูปแบบของการจัดกิจกรรมตลาดเพื่อเข้าถึงผู้บริโภคเฉพาะกลุ่ม
เฉพาะพื้นที่ ที่มีจำนวนและขนาดจำกัด เช่น การจัดกิจกรรมพิเศษทางการตลาด
การส่งเสริมการขาย การจัดโรดโชว์สร้างความสัมพันธ์กับลูกค้า (CRM : Customer
Relationship Management) เป็นต้น

โดยทั่วไป ลักษณะการให้บริการการจัดกิจกรรมทางการตลาด
และการส่งเสริมการขายจะมีความแตกต่างจากงานแสดงสินค้าและนิทรรศการ
เนื่องจากการจัดกิจกรรมทางการตลาดและการส่งเสริมการขาย
เป็นการสื่อสารทางการตลาดของลูกค้ารายใดรายหนึ่ง
โดยเฉพาะที่ต้องการจัดกิจกรรมขึ้นมาเพื่อสื่อสารกับลูกค้า กลุ่มเป้าหมาย
ทั้งนี้งานที่จัดจะมีความหลากหลายและแตกต่างกันออกไป ซึ่งจะขึ้นอยู่กับวัตถุประสงค์ของลูกค้าว่า
ต้องการจะส่งเสริมการขายผลิตภัณฑ์หรือสินค้า หรือต้องการแนะนำสินค้าหรือบริการใหม่
นอกจากนี้ยังมีกิจกรรมอื่นๆที่
ลูกค้าจัดขึ้นเพื่อเป็นการสร้างความสัมพันธ์ที่ดีระหว่างลูกค้า/กลุ่มเป้าหมาย ลูกค้า/ตัวแทนจำหน่าย
อันได้แก่ การจัดทำเทศกาลพิเศษขึ้นในรูปการสัมมนา และงานบันเทิง เป็นต้น โดยส่วนใหญ่
กิจกรรมทางการตลาดและส่งเสริมการขายจะเป็นงานลักษณะสั้นๆ
เน้นการมีส่วนร่วมของผู้เข้าร่วมงาน
และการสร้างภาพพจน์ที่ดีและความประทับใจให้แก่ผู้เข้าร่วมงาน นอกจากนี้
สถานที่ที่ใช้ในการจัดกิจกรรมก็จะแตกต่างกันออกไป ขึ้นอยู่กับแนวคิดการส่งเสริมการตลาดของสินค้า
หรือบริการแต่ละประเภท เช่น ถ้าหากต้องการเปิดตัวสินค้าที่มีกลุ่มเป้าหมายเป็นวัยรุ่น
ก็จะจัดงานในบริเวณที่มีวัยรุ่นสัญจรไปมาค่อนข้างมาก เช่น เซ็นเตอร์พอยท์ โรงภาพยนตร์
และห้างสรรพสินค้า เป็นต้น

  3.3.2 การตลาดและภาวะการแข่งขัน

การให้บริการจัดกิจกรรมทางการตลาดของบริษัท จัดอยู่ในอุตสาหกรรมวงการโฆษณา
ซึ่งในปัจจุบันมีการสื่อสารไปยังผู้บริโภคในสองรูปแบบหลัก คือ Above the line และ Below
the line ซึ่งการสื่อสารแบบแรก Above the line คือ การซื้อ และการทำโฆษณาผ่านสื่อหลัก
ได้แก่ โทรทัศน์ วิทยุ สื่อสิ่งพิมพ์
เพื่อสร้างการรับรู้ในตราสินค้าแก่ผู้บริโภคในวงกว้างภายในระยะสั้นๆ อย่างรวดเร็ว
โดยใช้โฆษณาแนะนำสินค้าหรือบริการผ่านสื่อ ไม่ว่าจะเป็นหนังโฆษณาทางทีวี สปอตทางวิทยุ
โฆษณาในนิตยสาร หนังสือพิมพ์ ซึ่งเป็นการสื่อสารทางเดียวกับผู้บริโภค ขณะที่ Below the line
เป็นการสื่อสารสองทางกับผู้บริโภคในรูปแบบของการจัดกิจกรรมตลาดเพื่อเข้าถึงผู้บริโภคเฉพาะกลุ่ม
เฉพาะพื้นที่ ที่มีจำนวนและขนาดจำกัด เช่น การจัดกิจกรรมพิเศษทางการตลาด
การส่งเสริมการขาย การจัดโรดโชว์สร้างความสัมพันธ์กับลูกค้า (CRM : Customer
Relationship Management) เป็นต้น

จุดเด่นของ Below the Line นั้นคือ ช่วยประหยัดงบประมาณทางการตลาด
พร้อมทั้งเสริมภาพลักษณ์ การรับรู้แบรนด์ในเชิงบวก และสามารถเข้าถึงกลุ่มเป้าหมายได้ดีกว่า
Above the Line
จึงไม่น่าแปลกใจว่าการสร้างและตอกย้ำการรับรู้แบรนด์ด้วยวิธีที่กล่าวไว้ข้างต้นกลับกลายเป็นกลยุทธ์ที่ได้รับความสนใจมากขึ้นในแวดวงการตลาดยุคนี้

ประกอบกับในปัจจุบันเป็นยุคที่เศรษฐกิจมีความผันผวนสูง
กลยุทธ์ทางการตลาดที่ให้ผลทางด้านยอดขายอย่างเป็นรูปธรรมอย่าง Below-the-line
Strategy นี้ก็ถูกนำมาใช้มากขึ้น เนื่องจากสามารถเข้าถึงกลุ่มเป้าหมายได้โดยตรง วัดผลได้ทันที
และมีความยืดหยุ่นสูงสามารถปรับให้เข้ากับสถานการณ์ได้ดี

กลยุทธ์ทางการตลาด

-   การให้บริการที่เน้นคุณภาพอย่างครบวงจร

บริษัทฯ มีกลยุทธ์ทางการตลาดที่เน้นการให้บริการที่มีคุณภาพ
และครบวงจรโดยทีมงานของบริษัทฯได้ร่วมทำงานกับลูกค้าอย่างใกล้ชิดตั้งแต่เริ่มต้นเพื่อให้เข้าใจถึงวัตถุประสงค์และความต้องการของลูกค้าอย่างถ่องแท้
บริษัทฯมีการกำหนดรูปแบบกิจกรรมการแสดงที่น่าสนใจและมีความเป็นไปได้ในการนำเสนอ
มีการผลิตรายการ การคิดรูปแบบการนำเสนอ สถานที่ในการจัดกิจกรรมการแสดง
การจัดหาอุปกรณ์และทีมงานสนับสนุนการแสดง รวมทั้งการจัดกิจกรรมต่างๆ
ที่มีความสอดคล้องและเหมาะสมกับวัตถุประสงค์ในการจัดงานของลูกค้า ทั้งนี้
บริษัทฯจะมีการควบคุมคุณภาพในทุกขั้นตอนของการทำงาน
เพื่อมิให้เกิดความผิดพลาดและสามารถสร้างสรรค์งานได้บรรลุวัตถุประสงค์ของลูกค้า บริษัทฯ
จึงได้รับการยอมรับและความไว้วางใจจากลูกค้าเป็นอย่างดีว่า กิจกรรมที่บริษัทฯจัดนั้น
มีความแปลกใหม่และสามารถสื่อแนวคิดในการนำเสนองานได้ดี

-   การพัฒนาระบบการทำงานให้มีประสิทธิภาพตามมาตรฐานสากล

บริษัทฯมีนโยบายในการใช้กลยุทธ์ที่เป็นการให้บริการแบบครบวงจร
เพื่ออำนวยความสะดวกและรวดเร็วในการ ให้บริการสำหรับลูกค้า ในปัจจุบัน บริษัทฯ
เป็นที่ยอมรับของลูกค้าในเชิงคุณภาพ
และมาตรฐานการสร้างสรรค์งานให้บรรลุวัตถุประสงค์ของลูกค้า อย่างไรก็ตาม
บริษัทฯได้ให้ความสำคัญในการสร้างทีมงาน
และระบบงานที่มีประสิทธิภาพเพื่อรองรับการขยายงานอย่างต่อเนื่องและสามารถรักษาคุณภาพการสร้างสรรค์ผลงานให้แก่ลูกค้า

นโยบายและการกำหนดราคา

การกำหนดราคาในการให้บริการบริหารการจัดงานแต่ละงาน จะกำหนดจากต้นทุนการผลิต
ซึ่งประกอบด้วยต้นทุนในการผลิตงาน (Production Cost) ต้นทุนค่าควบคุมในการผลิตงาน
(Production Control Management Fee)
และต้นทุนค่าควบคุมและบริหารงานการแสดงในวันจัดงาน (Presentation Control Fee)
และบวกกำไรส่วนเพิ่ม (Profit Margin) ในอัตราที่เหมาะสม
ซึ่งจะขึ้นอยู่กับลักษณะของงานว่าต้องอาศัยความคิดริเริ่มสร้างสรรค์
และความแปลกใหม่มากน้อยเพียงใด และความยุ่งยากในการผลิตงาน

ลูกค้าและลูกค้ากลุ่มเป้าหมาย

บริษัทฯจะมุ่งเน้นลูกค้าที่เป็นเจ้าของสินค้าหรือผลิตภัณฑ์ต่างๆ ที่ต้องการจัดงานส่งเสริมการตลาด
และประชาสัมพันธ์ให้กับผลิตภัณฑ์ของตนเพื่อสร้างยอดขาย เพิ่มเติมจากการโฆษณาผ่านสื่อทั่วๆไป
หรือองค์กรภาคเอกชนที่ต้องการส่งเสริมให้เกิดภาพลักษณ์ที่ดีกับตัวองค์กร
โดยเจ้าของผลิตภัณฑ์หรือองค์กรอาจจะเป็นผู้กำหนดรูปแบบของกิจกรรมเอง แล้วว่าจ้างให้บริษัทฯ
เป็นผู้ดำเนินการ หรือขอให้บริษัทฯ เป็นผู้นำเสนอแผนการจัดกิจกรรมให้

กลุ่มธุรกิจในภาคเอกชนที่นิยมใช้บริการบริหารการจัดงาน เป็นธุรกิจที่มีการแข่งขันที่ค่อนข้างสูง
มีการเปลี่ยนแปลงของพฤติกรรมผู้บริโภคที่รวดเร็ว หรือมีการเปลี่ยนแปลงทางเทคโนโลยี
หรือการต้องการใช้บริการที่รวดเร็ว เช่น ธุรกิจโทรคมนาคมและเทคโนโลยีสารสนเทศ
ซึ่งเป็นธุรกิจที่มีอัตราการเจริญเติบโตที่ดี แต่มีการแข่งขันทางด้านการตลาดสูงภายในอุตสาหกรรม
ธุรกิจรถยนต์ซึ่งเป็นธุรกิจที่มีศักยภาพในการเจริญเติบโตอย่างต่อเนื่อง และธุรกิจสินค้าอุปโภคบริโภค
เช่น ธุรกิจอาหาร ธุรกิจเครื่องสำอาง และธุรกิจยาบำรุงสุขภาพ
ซึ่งธุรกิจเหล่านี้ให้ความสำคัญกับการจัดกิจกรรมทางการตลาด การส่งเสริมการจำหน่าย
และการประชาสัมพันธ์เพื่อสร้างการรับรู้ของผู้บริโภคกลุ่มเป้าหมาย

และไม่มีลูกค้าบุคคลภายนอกรายใดซื้อสินค้าจาก CVD Organizer ในระยะเวลา 3
ปีที่ผ่านมาเกินกว่าร้อยละ 30 เมื่อเทียบจากรายได้รวม

การจำหน่าย และช่องทางการจำหน่าย

ที่ผ่านมา บริษัทฯ หางานใหม่ได้ด้วยวิธีการดังต่อไปนี้

-   กลุ่มลูกค้าเก่า

จากนโยบายทางการตลาดของที่มุ่งเน้นการสร้างงานที่มีคุณภาพดี เพื่อสร้างความพึงพอใจให้แก่ลูกค้า
บริษัทฯ จึงสามารถสร้าง และรักษาสัมพันธภาพอันดีกับลูกค้าได้เป็นอย่างดี
ลูกค้าที่เคยได้รับบริการจากบริษัทฯจึงมีความเชื่อมั่นในคุณภาพ
และกลับมาใช้บริการของบริษัทอย่างต่อเนื่อง

-   กลุ่มลูกค้าใหม่

โดยการเสนอผลงานให้ลูกค้าคัดเลือก
ทีมงานของบริษัทฯจะทำการติดตามความเคลื่อนไหวทางการตลาดของลูกค้า
หรือได้รับการติดต่อจากลูกค้าให้ไปเสนอผลงาน โดยหลังจากที่บริษัทฯได้รับข้อมูลจากลูกค้า
ก็จะจัดเตรียมแผนงานตามวัตถุประสงค์ในการจัดงานของลูกค้า
และนำเสนองานเพื่อให้ลูกค้าคัดเลือก หากบริษัทฯ ได้รับการคัดเลือกให้เป็นผู้ให้บริการ
ฝ่ายผลิตผลงานของบริษัทฯ ก็จะประสานงานกับลูกค้าในการดำเนินงานในขั้นต่อไป

สภาพการแข่งขัน

  การจัดกิจกรรมทางการตลาด ถือว่าเป็นธุรกิจที่มีการแข่งขันสูง และมีผู้ประกอบการจำนวนมาก
  การเข้าสู่ธุรกิจการให้บริการประเภทนี้เป็นเรื่องที่ไม่ยากนัก
  เนื่องจากใช้เงินลงทุนและบุคลากรไม่มากนัก
  ในปัจจุบันกิจการที่ดำเนินธุรกิจให้บริการการจัดกิจกรรมทางการตลาด สามารถแบ่งได้เป็น 2
  ประเภทใหญ่ คือ บริษัทที่ดำเนินธุรกิจบริหารการจัดงานเป็นธุรกิจหลัก
  ซึ่งถือว่าเป็นคู่แข่งทางตรงของบริษัทฯ และบริษัทผู้ผลิตรายการโทรทัศน์และรายการบันเทิง
  และเอเยนซี่โฆษณา ถือว่า เป็นคู่แข่งทางอ้อมซึ่งจะอาศัยจุดแข็งทางด้านชื่อเสียง
  และสื่อที่มีมาเชื่อมโยงกับธุรกิจดังกล่าว และเข้ามาประมูลงานแข่งกับผู้ประกอบการโดยตรง
  ซึ่งบางเอเยนซี่มีแผนกภายในบริษัทเอง
  ที่ทำหน้าที่ให้บริการบริหารจัดงานแก่บริษัทที่เป็นลูกค้าของตน
  แต่อย่างไรก็ดีในการจัดงานแสดงจำเป็นต้องอาศัยประสบการณ์
  และความเชี่ยวชาญในการทำงานในระดับสูง
  ทำให้ยังมีความจำเป็นในการใช้บริการจากบริษัทที่ทำหน้าที่จัดงานแสดงโดยตรง

  ในปัจจุบัน
  ผู้ประกอบการที่ดำเนินธุรกิจให้บริการบริหารการจัดงานในประเทศไทยมีอยู่เป็นจำนวนมาก
  แต่จะมีเพียงประมาณ 5-6 รายที่เป็นบริษัทขนาดใหญ่ ในขณะที่บริษัทเองจัดเป็นธุรกิจขนาดเล็ก
  เนื่องจากเพิ่งอยู่ในช่วงเริ่มต้น

  การที่บริษัทผู้ให้บริการบริหารการจัดงานแต่ละราย จะได้รับงานจากลูกค้าหรือไม่
  ขึ้นอยู่กับความพร้อม และความสามารถในการผลิตผลงานที่มีคุณภาพ
  ซึ่งปัจจัยที่จะทำให้ผลงานดังกล่าวมีคุณภาพได้นั้นขึ้นอยู่กับบุคลากรโดยเฉพาะทีมงานฝ่ายครีเอทีฟ
  และฝ่ายผลิตที่มีความคิดริเริ่มสร้างสรรค์ มีความชำนาญและประสบการณ์
  การมีฝ่ายสนับสนุนการทำงานที่มีความพร้อม
  ความสามารถของผู้ผลิตแต่ละรายที่จะสามารถจัดสรรองค์ประกอบทุกอย่างให้สามารถผลิตผลงานตามที่ลูกค้าต้องการได้ภายในเวลาและงบประมาณที่กำหนด
  รวมถึงการบริหารจัดการที่เข้มงวด

  สำหรับบริษัทฯ ถือว่าอยู่ในช่วงเริ่มต้น และเริ่มเข้าสู่อุตสาหกรรมนี้นั้น
  ศักยภาพในการแข่งขันยังมีไม่มากนัก แต่อย่างไรก็ตาม บริษัทฯ
  ก็มีความตั้งใจที่จะให้บริการที่เน้นคุณภาพเป็นสำคัญ
  การนำเสนอรายการในรูปแบบที่แปลกใหม่โดยเน้นความคิดสร้างสรร
  และมีการควบคุมคุณภาพของงานในทุกกระบวนการของการให้บริการ
  ทำให้ผลงานที่ผ่านมาของบริษัทฯได้รับการยอมรับเป็นอย่างดีจากลูกค้า

  3.3.3 การจัดหาผลิตภัณฑ์หรือบริการ

  ขั้นตอนการให้บริการบริหารการจัดงาน สามารถแบ่งออกได้เป็นขั้นตอน ดังต่อไปนี้

1. กระบวนการให้บริการการบริหารการจัดงาน จะเริ่มต้นจากการติดต่อมายังบริษัทฯ
ของลูกค้าซึ่งเป็นเจ้าของธุรกิจ
โดยลูกค้าจะแจ้งความประสงค์ที่จะจัดกิจกรรมส่งเสริมการตลาดไม่ว่าจะเป็นสำหรับตัวผลิตภัณฑ์หรือบริการของ
ตน หรือต้องการส่งเสริมภาพลักษณ์ของตน บริษัทฯจะเข้าไปรับฟังความต้องการของลูกค้า
และวัตถุประสงค์ในการจัดงาน รวมถึงงบประมาณในการจัดงานจากลูกค้า

2. หลังจากนั้น บริษัทฯ
ก็จะกลับมาวิเคราะห์เพื่อให้เข้าใจถึงความต้องการและวัตถุประสงค์ในการจัดงานของลูกค้าอย่างถ่องแท้
พร้อมนัดประชุมทีมงานเพื่อระดมความคิด และวางรูปแบบ แนวทาง และวิธีการนำเสนองาน
ตลอดจน ประเมินราคาในการให้บริการในเบื้องต้น การทำงานในขั้นตอนนี้จะต้องมั่นใจได้ว่าแนวคิด
และรูปแบบของงานถูกต้องตรงกับความต้องการของลูกค้า และอยู่ในวงเงินที่ลูกค้ากำหนด

3. การจัดเตรียมความพร้อมสำหรับการจัดงานทั้งในด้านอุปกรณ์ และสื่อสำหรับการนำเสนอ
การควบคุมการผลิต และการประชาสัมพันธ์งาน และการออกแบบการบริหารและควบคุมการจัดงาน

3.1 การจัดเตรียมความพร้อมทางด้านอุปกรณ์และสื่อสำหรับการนำเสนอ:
ฝ่ายผลิตจะดำเนินการจัดเตรียมอุปกรณ์ต่างๆที่ต้องใช้ เช่น เครื่องมือสื่อสารระหว่างทีมงาน
ระบบไฟฟ้า ระบบแสง สี เสียงและเทคนิคพิเศษและสื่อสำหรับการนำเสนอ
เครื่องแต่งกายนักแสดงและพิธีกร
ตลอดจนอุปกรณ์จัดฉากให้มีความเหมาะสมกับแนวคิดและรูปแบบในการจัดงาน

3.2 การควบคุมการผลิตและการประชาสัมพันธ์งาน: ในขั้นตอนนี้
บริษัทฯจะดำเนินการผลิตงานพร้อมทั้งมีการตรวจสอบและควบคุมคุณภาพของงานในทุกขั้นตอนของการผลิตเพื่อให้มั่นใจได้ว่างานที่ผลิตออกมามีคุณภาพและตรงกับวัตถุประสงค์ของลูกค้า
ในระหว่างการผลิตงาน
บริษัทฯก็จะประสานงานกับบริษัทที่เป็นเจ้าของงานและหน่วยงานที่เกี่ยวข้องเพื่อประชาสัมพันธ์ให้งานเป็นที่รู้จักของกลุ่มเป้าหมาย

3.3 การออกแบบการบริหารและควบคุมการจัดงาน:
การออกแบบการบริหารและควบคุมการจัดงานจะรวมถึงการคัดเลือกและอบรมบุคคลากรสำหรับการจัดงาน
ซึ่งทั้งบริษัทฯ และลูกค้าจะดำเนินการร่วมกันจัดหา คัดเลือก และให้การอบรมเจ้าหน้าที่ฝ่ายสนับสนุน
เช่น พนักงานต้อนรับ บริกร พนักงานตรวจตั๋ว ตลอดจน พิธีกร และนักแสดง
และการจัดเตรียมและบริหารพื้นที่จัดงานซึ่งเริ่มจากการติดต่อขอสถานที่กับหน่วยงานที่เกี่ยวข้อง
รวมถึงศึกษาข้อจำกัดของการใช้สถานที่นั้นๆ การจัดวางตำแหน่งของอุปกรณ์
เครื่องไม้เครื่องมือต่างๆให้เหมาะสมกับการใช้งาน
การตกแต่งเวทีและฉากให้มีความน่าสนใจและการจัดเตรียมพื้นที่ว่างสำหรับผู้เข้าร่วมงานอย่างเพียงพอ
ตลอดจนการจัดพื้นที่สำหรับเส้นทางสัญจร
เพื่อให้ผู้เข้าร่วมงานสามารถเดินทางจากจุดชมงานจุดหนึ่งไปยังอีกจุดหนึ่งได้อย่างสะดวกและรวดเร็ว
รวมถึงการจัดเตรียมมาตรการรักษาความปลอดภัยต่างๆ ไว้พร้อมกันด้วย

  3.4 การดำเนินการจัดงานตามวันเวลา และสถานที่ที่กำหนด

  3.3.4 งานที่ยังไม่ได้ส่งมอบ

ไม่มี

3.4 บจ. ซีวีดีอี โปรดักชั่น (CVDE Production)

  3.4.1 ลักษณะของผลิตภัณฑ์หรือบริการ

บริษัทฯดำเนินธุรกิจผลิตรายการโทรทัศน์
โดยการแบ่งเวลาจากทางสถานีเพื่อออกอากาศรายการโทรทัศน์ และขายโฆษณา
โดยมีรายได้จากการขายเวลาโฆษณา และ จากการโปรโมตสินค้าและบริการในรายการโทรทัศน์

ในปัจจุบัน รายการโทรทัศน์ของบริษัท ที่แพร่ภาพทางสถานีโทรทัศน์ มีจำนวน 2 รายการ กล่าวคือ

+---------+-------------------+---------------------------------------+
| -       | รายการเกมส์โชว์     | ซิทคอม (Sit Com) “มหาชนชาวแฟลต”        |
| ช       | “44+21+4 เกมส์”    |                                       |
| ื่อรายการ |                   | []                                    |
|         | (พยัญชนะ สระ       |                                       |
|         | วรรณยุกต์)          |                                       |
|         |                   |                                       |
|         | []                |                                       |
+---------+-------------------+---------------------------------------+
| -       | ทุกวันเสาร์          | ทุกวันอาทิตย์                             |
| วันที่อ    |                   |                                       |
| อกอากาศ |                   |                                       |
+---------+-------------------+---------------------------------------+
| -เวลาอ  | 16.30 – 17.00 น.  | 14.15 – 15.00 น.                      |
| อกอากาศ |                   |                                       |
+---------+-------------------+---------------------------------------+
| -       | สถานีโทรทัศน์ไทยทีวีสี  | สถานีโทรทัศน์ไทยทีวีสี ช่อง 3                |
| สถา     | ช่อง 3             |                                       |
| นีโทรทัศน์ |                   |                                       |
+---------+-------------------+---------------------------------------+
| -เริ่มอ   | กุมภาพันธ์ 2551      | กุมภาพันธ์ 2551                          |
| อกอากาศ |                   |                                       |
+---------+-------------------+---------------------------------------+
| ผู้ชม     | วัยรุ่น ครอบครัวทั่วไป  | ครอบครัวทั่วไป ทุกเพศทุกวัย                 |
| เป้าหมาย | ทุกเพศทุกวัย         |                                       |
+---------+-------------------+---------------------------------------+

+-----------------------------------------------------------------------+
| []                                                                    |
|                                                                       |
| หลักการแนวคิด                                                           |
|         - ภาษา เป็นสัญลักษณ์ซึ่งแสดงถึงมรดกทางวัฒนธรรมที่บรรพชนไทยสร้างขึ้น        |
| เพื่อใช้ในการสื่อสาร ภาษาไทย นับเป็นความภาคภูมิใจ                              |
| ท                                                                     |
| ี่บ่งบอกถึงเอกลักษณ์ของความเป็นชาติที่มีอารยะธรรมดั้งเดิมและเป็นของตนเองมาอย่างยาวนาน |
| ยั่งยืน - บทบาทสำคัญของภาษาไทย ที่สำคัญยิ่งอีกประการหนึ่ง                         |
| คือการความสามารถที่แสดงถึงความหลากหลาย                                    |
| และนำมาใช้ในการสื่อสารเพื่อสร้างความเข้าใจอย่างได้สาระ เกิดประโยชน์              |
| สร้างความสนุกสนานในสังคมได้เหล่านี้ ล้วนเป็นบริบทคุณค่าภาษาไทย                    |
| ที่ควรแก่การจรรโลงไว้ในฐานะ มรดกล้ำค่าของชาติ                                |
|         - บริษัท CVDE PRODUCTION จำกัด ร่วมกับ บริษัท minds @ work จำกัด      |
| ได้เห็นถึงความสำคัญดังกล่าว                                                 |
| ตลอดจนความเปลี่ยนไปตามยุคสมัยในเรื่องราวของความเข้าใจและการใช้ภาษา            |
| โดยในฐานะผู้ผลิตสื่อรายการโทรทัศน์                                           |
| ที่ตระห                                                                 |
| นักและเล็งเห็นถึงโอกาสในการเป็นส่วนสำคัญส่วนหนึ่งเพื่อสร้างสรรค์รายการส่งเสริมวัฒนธรรม |
| สังคมและคุณค่าของภาษาไทย อย่างเข้าใจ ได้สาระ และเกิดประโยชน์                  |
| ตลอดจนสร้างความสนุกสนานแก่ผู้ชมทุกเพศทุกวัยได้                                 |
| นิยามรายการ:                                                           |
|         - ๔๔ ๒๑ ๔ โดยนัยก็คือจำนวนรูปของ พยัญชนะ สระ                       |
| วรรณยุกต์ที่นำมาใช้ในภาษาไทย โดยการประสมกันเพื่อให้ได้คำที่เกิดความหมายต่างๆ        |
| ในการสื่อสารได้อย่างมีความหมายที่ถูกต้อง๔๔ ๒๑ ๔ คือนัยสำคัญที่นำมาสร้างความสนุกสนาน   |
| แบบบูรณาการประโยชน์ทางด้านภาษาไทย ในอีกหนึ่งรูปแบบ                           |
| ที่เหมาะสำหรับผู้ชมทั่วไปทุกเพศทุกวัย                                           |
+-----------------------------------------------------------------------+

+-----------------------------------------------------------------------+
| []                                                                    |
|                                                                       |
| นิยามรายการ:                                                           |
|                                                                       |
| ละครซิทคอมอารมณ์ดี มาร่วมฮา ไปกับ มหาชน ปวงชนชาวแฟลต                       |
| เป็นเรื่องราวความวุ่นวายของประชาชน ที่อาศัยอยู่ ณ แฟลตแห่งหนึ่ง เป็นเรื่องราว         |
| ออกคอเมอดี้ ตลกๆ ผ่านนักแสดงเรียกเสียงฮา อาทิ น็อต วรฤทธิ์ และ นุ้ย สุจิรา คู่กัน และ  |
| แจ๊ค AF4                                                               |
+-----------------------------------------------------------------------+

  3.4.2 การตลาด และภาวะการแข่งขัน

จากวัตถุประสงค์ในการจัดตั้งบริษัทในธุรกิจนี้
เพื่อผลิตรายการที่มีคุณภาพให้กับสถานีโทรทัศน์ช่องต่างๆ
อย่างไรก็ตามกลุ่มลูกค้าของบริษัทก็คือผู้ชมรายการ
ดังนั้นบริษัทจะต้องแข่งขันด้านคุณภาพของรายการกับสถานีอื่น ๆ ในช่วงเวลาเดียวกัน

กลยุทธ์ในการแข่งขัน

เนื่องจากรายได้ของธุรกิจนี้ มาจากรายได้จากการขายเวลาโฆษณา
ประกอบการแข่งขันเพื่อแย่งชิงส่วนแบ่งตลาดในช่วงเวลาดังกล่าวทั้งจากผู้ประกอบการรายเดิม
และผู้ประกอบรายใหม่ที่จะเข้ามาในอนาคต บริษัทจะใช้กลยุทธ์ในการกำหนดกลุ่มเป้าหมายให้ชัดเจน
และควบคุมคุณภาพของรายการ มีรายการหลากหลายประเภท นอกจากนี้จะพยายามคัดสรร
เลือกผู้ผลิตรายการให้เหมาะสมกับประเภทรายการ หรือเรื่องที่จะทำการผลิต
เนื่องจากผู้ผลิตรายการแต่ละรายจะมีความถนัดแตกต่างกันออกไป
รวมทั้งกำหนดนโยบายในการสร้างสรรค์ และพัฒนารายการโทรทัศน์ของบริษัทฯ อยู่เสมอ
อีกทั้งยังมีการพัฒนารายการเดิมอย่างต่อเนื่องทั้งในด้านรูปแบบรายการ เนื้อหาสาระ
และความบันเทิง เพื่อให้รายการของบริษัทฯ ได้รับความนิยมจากประชาชนโดยตลอด

  นโยบายและการกำหนดราคา

บริษัทฯมีนโยบายการกำหนดราคาอัตราค่าโฆษณา และอัตราค่าโปรโมตให้มีความเป็นธรรม
และคุ้มค่าต่อลูกค้าเพื่อรักษาความสัมพันธ์อันดีในระยะยาว
ซึ่งการกำหนดราคาจะพิจารณาจากความนิยมของแต่ละรายการ สถานี และช่วงเวลาที่ออกอากาศ
ซึ่งเป็นอัตราที่สามารถแข่งขันได้กับคู่แข่งในอุตสาหกรรม
นอกจากนี้กลยุทธ์การจำหน่ายแบบแพ็กเกจมีส่วนช่วยให้การกำหนดราคามีความยืดหยุ่น
และสนองความต้องการของลูกค้าโฆษณาได้มากยิ่งขึ้น
กล่าวคือลูกค้าสามารถเลือกลงโฆษณาและประชาสัมพันธ์กับบริษัทฯ ได้หลายรูปแบบในหลายรายการ
โดยลูกค้าสามารถเลือกซื้อเวลาโฆษณาและเป็นผู้สนับสนุนรายการเพื่อโปรโมตสินค้าและบริการในรายการเดียว
หรือการเลือกซื้อเวลาโฆษณาและเป็นผู้สนับสนุนรายการเพื่อโปรโมตสินค้าและบริการในหลายรายการ

  ลักษณะลูกค้า กลุ่มลูกค้าเป้าหมาย และกลุ่มผู้ชมรายการเป้าหมาย

  กลุ่มลูกค้าที่ซื้อเวลาโฆษณาและโปรโมตกับบริษัทฯ สามารถแบ่งได้เป็น 2 กลุ่ม คือ

1.  กลุ่มบริษัทตัวแทนโฆษณา (Agency) คือ บริษัทที่ให้บริการวางแผนการโฆษณา
    และจัดสรรเวลาโฆษณาให้กับลูกค้าที่เป็นเจ้าของผลิตภัณฑ์ หรือบริการต่างๆ
    โดยลูกค้ากลุ่มนี้จะซื้อเวลาโฆษณา และโปรโมตกับบริษัทฯ เป็นแพ็กเกจ(Package) คือ
    การเลือกโฆษณาและประชาสัมพันธ์กับบริษัทฯได้หลายรูปแบบในหลายรายการ
    โดยเป็นการซื้อล่วงหน้า และมีระยะเวลาการซื้อนาน โดยมีระยะเวลาซื้อตั้งแต่ 1 เดือน, 3
    เดือน, 6 เดือน หรือ 1 ปี
    เพื่อจัดสรรให้แก่การโฆษณาสินค้าและบริการแต่ละรายตามแผนโฆษณาที่วางให้กับลูกค้า
    ซึ่งได้แก่ บริษัทขนาดใหญ่ องค์กรของรัฐบาล และรัฐวิสาหกิจ
    ที่มีการวางแผนการตลาดและกำหนดงบประมาณการตลาดอย่างชัดเจนและมีการโฆษณาประชาสัมพันธ์อย่างต่อเนื่อง
    โดยให้บริษัทตัวแทนโฆษณาเป็นผู้วางแผนโฆษณาให้

2.  กลุ่มบริษัทที่เป็นเจ้าของผลิตภัณฑ์หรือลูกค้าโดยตรง (Direct Customer) ได้แก่
    บริษัทห้างร้านเอกชนทั่วไปที่สามารถกำหนดแนวทางโฆษณา
    และประชาสัมพันธ์ได้เองโดยติดต่อซื้อเวลาโฆษณากับบริษัทฯโดยตรง
    ซึ่งส่วนมากลูกค้ากลุ่มนี้จะมีขนาดเล็กกว่ากลุ่มที่ติดต่อผ่านบริษัทตัวแทนโฆษณาและมีงบประมาณในการโฆษณาน้อยกว่า

ทั้งนี้ บริษัทฯ มีลูกค้าที่เป็นกลุ่มบริษัทตัวแทนโฆษณาจำนวนมาก
รวมถึงการมีลูกค้ากลุ่มเจ้าของผลิตภัณฑ์ที่อยู่ในธุรกิจที่หลากหลาย

และไม่มีลูกค้าบุคคลภายนอกรายใดซื้อสินค้าจาก CVDE Pro ในระยะเวลา 3
ปีที่ผ่านมาเกินกว่าร้อยละ 30 เมื่อเทียบจากรายได้รวม

  กลุ่มผู้ชมรายการเป้าหมาย

บริษัทมุ่งเน้นการผลิตรายการที่ให้ผู้คนทุกกลุ่มทุกสาขาอาชีพสามารถชมได้
และได้รับสาระและความบันเทิง
โดยกลุ่มผู้ชมหลักของแต่ละรายการจะเป็นตามลักษณะเฉพาะของแต่ละรายการโทรทัศน์ดังนี้

  ------------------ --------------------- ------------------------------
  ประเภทรายการ       รายการ                กลุ่มผู้ชมเป้าหมาย

  1. เกมโชว์ -        “44+21+4 เกมส์”        สำหรับครอบครัว ทุกเพศ ทุกวัย
  สาระบันเทิง                                

  2. ซิทคอม           “มหาชนชาวแฟลต”        สำหรับครอบครัว ทุกเพศ ทุกวัย
  ------------------ --------------------- ------------------------------

  การจำหน่ายและช่องทางการจำหน่าย

บริษัทฯ
มีเจ้าหน้าที่ฝ่ายขายและการตลาดทำหน้าที่ในการจำหน่ายเวลาโฆษณาและการโปรโมตของบริษัทฯ
เอง รวมทั้งการจ้างผู้ให้บริการด้านนี้รายอื่น และจ่ายค่าบริการในรูปแบบค่าคอมมิชชั่น
โดยปกติในการจำหน่าย จะมีเจ้าหน้าที่ของผู้รับจ้างเข้าไปติดต่อกับลูกค้าโดยตรง เพื่อเสนอรูปแบบ
และแพ็กเกจการโฆษณา และโปรโมตรายการโทรทัศน์ต่างๆ ของบริษัทฯ
รูปแบบการจำหน่ายมีทั้งการจำหน่ายนาทีโฆษณา
การเป็นผู้สนับสนุนรายการโดยโปรโมตสินค้าหรือบริการ การขายแบบเป็นแพ็กเกจในรายการเดียว
หรือการขายแบบเป็นแพ็กเกจในหลายรายการ โดยมีลักษณะการจำหน่ายดังนี้

1.  การขายเวลาโฆษณา (Air Time)
    ซึ่งจำนวนนาทีโฆษณาต่อเวลาออกอากาศถูกกำหนดโดยกรมประชาสัมพันธ์ โดยการออกอากาศ
    1 ชั่วโมงสามารถขายเวลาโฆษณาได้สูงสุด 10 – 12 นาที

2.  การโปรโมตสินค้า และบริการในรายการ ได้แก่ การโฆษณาในรูปแบบแผ่นป้ายรางวัล,
    ป้ายโฆษณา ณ แท่น (Podium) ของพิธีกร หรือผู้ร่วมรายการ, หรือฉากรายการ เป็นต้น
    รูปแบบรายการโทรทัศน์ที่มีรายได้ประเภทนี้ ได้แก่ รายการประเภทเกมโชว์
    โดยการทำสัญญากับผู้สนับสนุนรายการจะมีระยะเวลาสัญญาเป็นรายเดือนหรือรายปี
    ซึ่งรายได้ในส่วนนี้ทั้งหมดเป็นของบริษัทฯ โดยไม่ต้องแบ่งให้กับทางสถานี

  สภาพการแข่งขัน

ในปีที่ผ่านมาเศรษฐกิจของประเทศชะลอตัวเพิ่มขึ้นไม่มากนัก
ส่งผลให้อุตสาหกรรมโฆษณาได้รับผลกระทบโดยตรงจากภาวะเศรษฐกิจโดยรวม
แต่อย่างไรก็ตามจากข้อมูลในอดีตที่ผ่านมา
พบว่าสื่อโทรทัศน์เป็นสื่อที่มีส่วนแบ่งทางการตลาดสูงสุดเสมอมา
เนื่องจากเป็นสื่อที่สามารถเข้าถึงผู้บริโภคได้จำนวนมากและนำเสนอได้ทั้งภาพและเสียงพร้อมกัน

ซึ่งจะเห็นได้ว่าการผลิตรายการทางโทรทัศน์
โดยเฉพาะละครโทรทัศน์ในปัจจุบันมีการแข่งขันกันมากขึ้น
เนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา
ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงรายการอยู่อย่างสม่ำเสมอ
รวมทั้งการปรับเปลี่ยนเพื่อเพิ่มความสามารถในการแข่งขันของสถานีโทรทัศน์เองด้วย
โดยที่ผ่านสถานีโทรทัศน์แต่ละแห่งมีการปรับเปลี่ยนรูปแบบการนำเสนอ
และมีการเพิ่มรายการโทรทัศน์ใหม่หลายรายการเพื่อเพิ่มกระแสความนิยมของผู้ชมโทรทัศน์

  3.4.3 การจัดหาผลิตภัณฑ์หรือบริการ

การดำเนินการของบริษัทในปัจจุบัน
จะเป็นการว่าจ้างให้ผู้ผลิตรายการอิสระรายอื่นทำการผลิตรายการให้
โดยทางบริษัทมีนโยบายที่จะว่าจ้างผู้ผลิตรายการอิสระ มากกว่าการผลิตรายการเอง
เพื่อควบคุมต้นทุนและค่าใช้จ่ายให้มีประสิทธิภาพมากขึ้น
ประกอบกับทางบริษัทยังไม่มีทีมผลิตที่มีความชำนาญเพียงพอ

สำหรับรายการที่บริษัทว่าจ้างให้ผู้ผลิตรายการอิสระอื่นๆ ผลิตรายการให้นั้น
ปัจจุบันเป็นรายการประเภทละครโทรทัศน์ และรายการเกมส์โชว์
โดยลิขสิทธิ์ของละครที่บริษัทว่าจ้างให้ผู้ผลิตรายการอิสระทำให้นั้นจะตกเป็นของบริษัท
ในการดำเนินงานบริษัทจะทำหน้าที่เป็นตัวกลางที่ประสานงานระหว่างผู้ผลิตรายการอิสระ
และทางสถานีโทรทัศน์ ซึ่งจะเข้ามามีส่วนร่วมในการคัดเลือกรายการที่จะแพร่ภาพทางสถานี

ในการผลิตรายการโทรทัศน์มีต้นทุนหลักในการผลิต ได้แก่ ค่าจ้างผลิต, เงินรางวัล, ค่าบทประพันธ์
และค่าพิธีกรหรือผู้ดำเนินรายการ เป็นต้น โดยมีขั้นตอนในการจัดหาผลิตภัณฑ์และบริการดังนี้

1)  จัดหาสถานีโทรทัศน์ และช่วงเวลาออกอากาศ

1.1) วิธีการจัดหาสถานีโทรทัศน์ และช่วงเวลาออกอากาศ

บริษัทจะต้องยื่นเสนอรูปแบบรายการต่อสถานีโทรทัศน์ เพื่อให้สถานีพิจารณาอนุมัติ
โดยมีขั้นตอนการอนุมัติ ดังนี้

บริษัทเสนอรูปแบบรายการ สถานีพิจารณา ขั้นตอนการผลิต

(จ้างผลิต)

การเสนอรูปแบบรายการต่อสถานี

ผู้รับจ้างโดยทีมงานครีเอทีฟ (Creative) จะระดมความคิดสร้างสรรค์มาเป็นคอนเซ็ปต์
(Concept) รายการ
และวางเป็นรูปแบบรายการและรูปแบบการนำเสนอโดยในระหว่างกระบวนการดังกล่าวนั้นอาจมีการปรึกษาหารือกับทางสถานีโทรทัศน์หรือลูกค้าโฆษณาล่วงหน้า
เพื่อวางแนวทางการผลิตรายการโทรทัศน์
หลังจากนั้นจึงเริ่มดำเนินการเลือกสถานีและช่วงเวลาออกอากาศที่เหมาะสมกับรายการ
และจัดทำเป็นข้อเสนอ (Proposal) เพื่อเสนอให้ทางสถานีพิจารณา

การพิจารณาอนุมัติของสถานี

การพิจารณาของแต่ละสถานีจะมีหลักเกณฑ์แตกต่างกันไป โดยมีหลักใหญ่ๆในการพิจารณา คือ
รูปแบบรายการ และความสามารถในการชำระค่าเช่าเวลา ซึ่งการพิจารณารูปแบบรายการนั้น
ทางสถานีจะพิจารณาจากความเหมาะสมของลักษณะรายการกับเวลาออกอากาศ,
ประสบการณ์ของผู้จัดรายการ และสำหรับรายการเดิมที่มีการออกอากาศมาแล้ว
สถานีจะพิจารณาถึงความนิยมของรายการ และ กระแสตอบรับของประชาชนและสื่อมวลชนเป็นหลัก

ลักษณะการทำข้อตกลงกับสถานีโทรทัศน์

สถานีจะเป็นผู้กำหนดข้อตกลงของเวลาออกอากาศกับทางสถานี โดยในปัจจุบัน
บริษัทมีการการแบ่งเวลาโฆษณากับทางสถานี (Time Sharing) ซึ่งบริษัทฯ
ไม่ต้องชำระค่าเช่าเวลากับสถานีทำให้ไม่มีต้นทุนค่าเช่าเวลา แต่บริษัทฯ
ต้องแบ่งเวลาในการขายโฆษณาส่วนหนึ่งตามสัดส่วนที่ตกลงกันให้กับทางสถานีไปจัดจำหน่ายเอง
ทั้งนี้บริษัทฯและสถานีจะร่วมกันกำหนดอัตราค่าโฆษณาและส่วนลดที่จะให้กับผู้ซื้อเวลาโฆษณาให้เป็นอัตราเดียวกัน
ซึ่งปัจจุบัน บริษัทฯ มีการทำสัญญาในลักษณะการแบ่งเวลาโฆษณากับช่อง 3 จำนวน 2 รายการ
ได้แก่ 44+21+4 เกมส์ และมหาชนชาวแฟลต

2)  ขั้นตอนการผลิตรายการโทรทัศน์และบันทึกเทป

  2.1) ขั้นตอนเตรียมการผลิต (Pre-production)

  2.2) ขั้นตอนการถ่ายทำรายการ / บันทึกเทป (Production)

  2.3) ขั้นตอนภายหลังการถ่ายทำรายการ (Post- production)

สำหรับขั้นตอนที่ 2 นี้ เป็นการกล่าวโดยสรุป เนื่องจากบริษัทว่าจ้างให้ผู้ผลิตรายการอิสระอื่นๆ
ผลิตรายการให้

  3.4.4 งานที่ยังไม่ได้ส่งมอบ

ไม่มี

  3.4 กลุ่ม ธุรกิจสิ่งพิมพ์ (ซื้อกิจการเข้ามาในเดือนกรกฏาคม – สิงหาคม 2551)

  3.4.1 บจ. เดย์ โพเอทส์ (Day Poets) (ซื้อกิจการเข้ามาเมื่อวันที่ 1 กรกฏาคม 2551)

บริษัท เดย์ โพเอทส์ จำกัด “Day” ดำเนินธุรกิจสิ่งพิมพ์ โดยการผลิตนิตยสาร a day,
Hamburger และ Knock Knock รวมทั้งดำเนินธุรกิจสำนักพิมพ์ a book ซึ่งมีรายละเอียดดังนี้

+---------+------------------+-----------------------+---------------+
| นิตยสาร  | สัญญลักษณ์          | ลักษณะผลิตภัณฑ์           | กลุ่มเป้าหมาย    |
+---------+------------------+-----------------------+---------------+
| อะเดย์ * | []               | นิตยสาร รายเดือน        | กลุ่มนักศึกษา     |
|         |                  | ที่ให้ทั้งสาระและความบันเทิง | จนถึง          |
| (a day) |                  | ภายใต้คอนเซ็ปต์ Smart &  | กลุ่มพนักงานบริษัท |
|         |                  | Intelligence Magazine | แ             |
|         |                  |                       | ละเจ้าของกิจการ |
+---------+------------------+-----------------------+---------------+
| แฮมเบ   | []               | นิตยสารบันเทิงรายปักษ์     | วัยรุ่นอายุระหว่าง |
| อร์เกอร์* |                  | นำเ                   |               |
|         |                  | สนอเรื่องราวบันเทิงเกี่ยวกับ | 16-24 ปี       |
| (Ham    |                  | ภาพยนตร์ ดนตรี โทรทัศน์   |               |
| burger) |                  | พร้อมทั้งบทสัมภาษณ์ของผู้คน  |               |
|         |                  | จากทุกสาขาในแวดวงบันเทิง |               |
+---------+------------------+-----------------------+---------------+
| น็อค น็อค | []               | นิตยสารรายเดือ          | ว             |
| *       |                  | นเกี่ยวกับไลฟ์สไตล์กลุ่มวัยรุ่น | ัยรุ่นในสังคมเมือง |
|         |                  |                       |               |
| (Knock  |                  |                       | อายุระหว่าง     |
| Knock)  |                  |                       | 13-17 ปี       |
+---------+------------------+-----------------------+---------------+
| อะ บุ๊คส์  | []               | สำนักพิมพ์ซึ่งผ            | ผู้อ่านตั้ง        |
| *       |                  | ลิตพ็อคเก็ตบุ๊คหลากหลายแนว | แต่กลุ่มวัยรุ่นขึ้นไป |
|         |                  |                       |               |
| (a      |                  |                       |               |
| book)   |                  |                       |               |
+---------+------------------+-----------------------+---------------+

  3.4.2 สิทธิ์ในหัวหนังสือพิมพ์ 3 ฉบับ (ซื้อกิจการเข้ามาเมื่อวันที่ 1 สิงหาคม 2551)

+-----------+------------------------+------------------+-------------+
| หนังสือพิมพ์  | สัญญลักษณ์                | ลักษณะผลิตภัณฑ์      | กลุ่มเป้าหมาย  |
+-----------+------------------------+------------------+-------------+
| มายา      | []                     | หนังสือพิม          | คนทั่วไปที่สนใ  |
| แชนแนล *  |                        | พ์บันเทิงซึ่งนำเสนอเน | จวงการบันเทิง |
|           |                        | ี้อหาสาระเกี่ยวข้องกับ |             |
| (Maya     |                        | วงการบันเทิงโทรทัศน์ |             |
| Channel)  |                        | ภาพยนตร์ ดนตรี     |             |
|           |                        | ออกจำหน่าย        |             |
|           |                        |                  |             |
|           |                        | สัปดาห์ละ 2 ฉบับ    |             |
+-----------+------------------------+------------------+-------------+
| อะ เดย์    | []                     | หนังสือพิม          | เ           |
| บุลเลติน *  |                        | พ์แทบลอยด์รายสัปดาห์ | ป็นคนกรุงเทพฯ |
|           |                        | ออกทุกวันศุกร์ แจกฟรี | อายุ 20 – 45 |
| (a        |                        | ณ                | ปี           |
| day       |                        | ส                | มีรสนิย       |
| bulletin) |                        | ถานีรถไฟฟ้าใต้ดินและ | มในการใช้ชีวิต |
|           |                        | BTSสำนักงาน       | และชื่นชอบ    |
|           |                        | และห้างสรรพสินค้าชั้น | วิวัฒนาการต่าง |
|           |                        | นำในกรุงเทพมหานคร | ๆ           |
|           |                        | เน               |             |
|           |                        | ื้อหาครอบคลุมข่าวสาร |             |
|           |                        | และความบันเ       |             |
|           |                        | ทิงสำหรับชีวิตคนเมือง |             |
+-----------+------------------------+------------------+-------------+
| ทันหุ้น *    | []                     | หนังสือพิมพ์รายวัน    | คนทั่ว        |
|           |                        | นำเสนอข          | ไปที่สนใจการล |
| (         |                        | ้อมูลเกี่ยวกับหุ้นและตล | งทุนในหุ้นทุนใน |
| Thanhoon) |                        | าดหลักทรัพย์ในแนวทา | ตลาดหลักทรัพย์ |
|           |                        | งใหม่ด้วยความชัดเจน |             |
|           |                        | ถูกต้องของเนื้อหาข่าว |             |
|           |                        | เปรียบ            |             |
|           |                        | เสมือนคู่มือประกอบกา |             |
|           |                        | รตัดสินใจในการลงทุน |             |
|           |                        | โดยมีการรวบรว     |             |
|           |                        | มข่าวสารและบทวิเคร |             |
|           |                        | าะห์เกี่ยวกับหลักทรัพย์ |             |
|           |                        | รวมถึงการลงทุน     |             |
+-----------+------------------------+------------------+-------------+

หมายเหตุ :
*บริษัทได้ทำสัญญากลับคืนสู่สภาพเดิมเสมือนไม่เคยมีสัญญาซื้อขายหุ้นระหว่างกันกับผู้ถือหุ้นเดิมของบริษัท
เดย์ โพเอทส์ จำกัด เมื่อวันที่ 3 กุมภาพันธ์ 2552 ซึ่งจะมีผลตั้งแต่วันที่ 1 ธันวาคม 2551
ดังกล่าวเป็นต้นไป เนื่องจากมีอุปสรรคในการปฏิบัติตามสัญญา ส่งผลให้บริษัทต้องคืนหุ้นสามัญในบริษัท
เดย์โพเอทส์ จำกัด และสิทธิในหัวหนังสือพิมพ์ให้แก่ผู้ถือหุ้นเดิม
และบริษัทจะได้รับคืนหุ้นเพิ่มทุนของบริษัทในจำนวนและมูลค่าเท่ากับวันทำการแลกเปลี่ยนเริ่มแรก

ในเดือนกรกฎาคม และ สิงหาคม 2551 บริษัทได้ลงทุนในบริษัทย่อยใหม่เพิ่มเติม กล่าวคือ บริษัท เดย์โพเอทส์ จำกัด คิดเป็นร้อยละ 99.99% ของทุนจดทะเบียนในบริษัทดังกล่าว และซื้อสิทธิ์ในหัวหนังสือพิมพ์ 3 ฉบับตามลำดับ โดยทำการการออกหุ้นสามัญเพิ่มทุนของบริษัท เพื่อดำเนินธุรกิจใหม่ เพื่อสนับสนุน และเพื่อขยายโอกาสในการทำธุรกิจของกลุ่มซีวีดี

แต่อย่างไรก็ตามบริษัทได้ทำสัญญากลับคืนสู่สภาพเดิมเสมือนไม่เคยมีสัญญาซื้อขายหุ้นระหว่างกันกับผู้ถือหุ้นเดิมของบริษัท
เดย์ โพเอทส์ จำกัด เมื่อวันที่ 3 กุมภาพันธ์ 2552 ซึ่งจะมีผลตั้งแต่วันที่ 1 ธันวาคม 2551
ดังกล่าวเป็นต้นไป เนื่องจากมีอุปสรรคในการปฏิบัติตามสัญญา ส่งผลให้บริษัทต้องคืนหุ้นสามัญในบริษัท
เดย์โพเอทส์ จำกัด และสิทธิในหัวหนังสือพิมพ์ให้แก่ผู้ถือหุ้นเดิม
และบริษัทจะได้รับคืนหุ้นเพิ่มทุนของบริษัทในจำนวนและมูลค่าเท่ากับวันทำการแลกเปลี่ยนเริ่มแรก